armvectores/hy_wikipedia_2023 huggingface dataset:
Moment 4 Life

«Moment 4 Life», ամերիկացի ռեփեր Նիքի Մինաժի և կանադացի ռեփեր Դրեյքի երգը։ Մինաժի դեբյուտային՝ Pink Friday (2010) ալբոմի չորրորդ սինգլն է։ Պրոդյուսերավորումը կատարել է T-Minus-ը։ Երգը ոգեշնչված է մի պատմությունից, որը Մինաժն է հորինել։ Այդ պատմությունում երկու երեխաներ  մեծանում են միասին։ Սինգլը հասել է ԱՄՆ-ի Billboard Hot 100 հիթ-շքերթի 13-րդ հորիզոնականին և գլխավորել է ԱՄՆ-ի Hot R&B/Hip-Hop Songs և Hot Rap Songs հիթ-շքերթները։ Սինգլը նաև հաջողության է հասել միջազգային մակարդակում, ներառվելով՝ Կանադայի, Իռլանդիայի և Մեծ Բրիտանիայի, նաև Բելգիայի և Ֆրանսիայի թոփ-40-ի մեջ։ «Moment 4 Life» երգն անվանակարգվել է «Գրեմմի» մրցանակի՝ լավագույն ռեփ կատարում անվանակարգում, բայց պարտվել է Jay-Z-ի և Քանյե Ուեսթի «Otis» երգին։ 2016 թվականի հուլիսի տվյալներով երգը վաճառվել է 2 միլիոն օրինակով։


== Հիթ-շքերթներ ==


== Թողարկման պատմություն ==


== Ծանոթագրություններ ==
Սան Ռեմո

Սան Ռեմո (իտալերեն՝ Sanremo , լիգ.՝ Sanrémmo(ro) կամ Sanreumo(ro)), առողջարանային քաղաք Իտալիայի Լիգուրիա մարզում՝ Իմպերիա գավառում՝ Իտալական Ռիվիերայում։ Զբոսաշրջային կենտրոն է։ Ընկած է երկրի մայրաքաղաք Հռոմից մոտավորապես 440 կիլոմետր դեպի հարավ-արևմուտք, Ջենովայից 115 կիլոմետր դեպի հարավ-արևմուտք, գավառի վարչական կենտրոնից՝ Իմպերիա քաղաքից 22 կիլոմետր դեպի արևմուտք։ Զբաղեցնում է 54 կմ² մակերես։ Բնակչության թվաքանակը 2014 թվականի տվյալներով եղել է 55 312, բնակչության խտությունը՝ 936 մարդ/կմ²։ Փոստային ինդեքս՝ 18038, հեռախոսային կոդ՝ +39 0184: Քաղաքի հովանավոր սուրբը Սան Ռոմոլոն է (San Romolo), որի տոնը նշվում է ամեն տարի հոկտեմբերի 13-ին։ Յուրաքանչյուր տարվա սկզբներին Սան Ռեմո քաղաքը հյուրընկալում է իտալական երգի նշանավոր փառատոնը, որի հաղթողն իրավունք է նվաճում ներկայացնելու Իտալիան երգի միջազգային Եվրատեսիլ մրցույթում։ Հիշարժան միջոցառումներից են նաև խճուղային հեծանվավազքի Միլան-Սան Ռեմո  ամենամյա մրցարշավը, ծաղկի ամենամյա տոները (Սան Ռեմոյին շնորհվել է «Ծաղիկների քաղաք» պատվանունը)։


== Ժողովրդագրություն ==
Բնակչության թվաքանակի փոփոխությունները


== Անվանի սանռեմոցիներ ==
Մարիո Բավա - կինեռոժիսոր, դերասան, սցենարիստ, պրոդյուսեր
Անջելո Յակինո - ծովակալ
Ջովաննի Ջիրոլամո Սակկերի (1667–1733) - ճիզվիտ փիլիսոփա, աստվածաբան, մաթեմատիկոս
Տիցիանա Պինի (ծնվ. 1958) - կինոդերասանուհի
Սոֆյա Ֆեռարի (ծնվ. 1966) - կինոդերասանուհի


== Սան Ռեմոյում ապրել են ==
Էդուարդ Ջեյմս (1907 – 1984), անգլիացի մեկենաս
Ալֆրեդ Նոբել (1833 – 1896), շվեդ գործարար, գիտնական, մեկենաս
Մեհմեդ VI (1861 – 1926), օսմանյան կայսրության վերջին սուլթան
Լեսյա Ուկրաինկա - ուկրաինացի բանաստեղծուհի, արձակագիր, ուկրաինական գրականության դասական


== Քույր քաղաքներ ==
Սան Ռեմոն բարեկամական և գործընկերային հարաբերություններ է հաստատել հետևյալ քաղաքների հետ.

 Ճապոնիա Ատամի, 1976 թվականից
 Դանիա Հելսինգյոր, 1960 թվականից
 Շվեդիա Կառլսկոգա


== Ուսումնական հաստատություններ ==
Քրիստափոր Կոլումբոսի անվան պետական տեխնիկական (գեոդեզիական) ինստիտուտ
Դոմենիկո Այկարդիի անվան պետական գյուղատնտեսական և շրջակա միջավայրի ինստիտուտ
Գուլյելմո Մարկոնիի անվան արդյունաբերության և արհեստների պետական ինստիտուտ
Կառլո Ամորետտիի անվան հումանիտար գիտությունների բարձրագույն դպրոց


== Պատկերասրահ ==

		
		
		
		

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Сан-Ремо
Фестиваль в Сан-Ремо
Путеводитель по Сан-Ремо Archived 2013-02-05 at the Wayback Machine.
Վուայեն

Վուայեն (ֆր.՝  Voyenne), համայնք Ֆրանսիայում՝ Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Հանդիսանում է Լան շրջանի օկրուգը։
Համայնքի INSEE կոդ՝ 02827։


== Բնակչություն ==
Համայնքի բնակչությունը 2010 թվականին կազմում էր 288 մարդ։


== Տնտեսություն ==
2010 թվականի տվյալներով 190 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 60-ը անգործունակ (ակտիվության ցուցանիշը՝ 68,4 %, 1999 թվականին եղել է 63,8 %)։ 130 աշխատունակ բնակիչներից 109-ը աշխատում էին (56 տղամարդ և 53 կին), անաշխատանք էին 21 (15 տղամարդ և 6 կին)։ 60 անգործունակ մարդկանցից 17-ը աշակերտներ կամ ուսանողներ են, 16-ը թոշակառու, 27-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վուայեն (ֆր.)
Պուումալա

Պուումալան համայնք է Ֆինլանդիայում։
Այն գտնվում է Արևելյան Ֆինլանդիա նահանգում և մասն է կազմում Հարավային Սավոնիա մարզի։ Համայնքի բնակչությունը կազմում է 2,291 մարդ (30 Հունիս 2015) և զբաղեցնում է 1,237,70 քառ. կմ տարածք, որից 443,17 քառ. կմ-ն ջրային է։ Բնակչության խտությունը մեկ քառակուսի կիլոմետրի համար 2.88 է։ 
Համայնքը միալեզվակիր է՝ ֆիններեն։


== Տեսադարան ==

		
		
		


== Ծանոթագրություններ ==
(465) Ալեկտո

(465) Ալեկտո (անգլ.՝ Alekto), աստերոիդ աստերոիդների հիմնական գոտում։ Հայտնաբերվել է 1901 թվականի հունվարի 13-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,088418 ա. մ., առավելագույնը մոտենում է 2,4417 ա. մ. հեռավորության վրա և հեռանում 3,7351 ա. մ., իսկ Երկրի ուղեծրին Ալեկտո աստերոիդը նվազագույնը մոտենում է 1,4395 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1982,45 երկրային օրվա ընթացքում, իր ուղեծրով շարժվելով միջինում 0,181593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(465) Ալեկտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեյմիցա (գյուղ, Պրոխորովսկի շրջան)

Սեյմիցա (ռուս.՝ Сеймица), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7534) 1995 UA7

(7534) 1995 UA7, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 26-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,294758 ա. մ., առավելագույնը մոտենում է 1,7235 ա. մ. հեռավորության վրա և հեռանում 2,8661 ա. մ.։ Արեգակի շուրջ մեկ ամբողջական պտույտ է կատարում 1269,71 երկրային օրվա ընթացքում, իր ուղեծրով շարժվելով միջինում 0,28353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7534) 1995 UA7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովիտ (հանդես)

Անվան այլ կիրառումների համար տե՛ս՝ Հովիտ (այլ կիրառումներ)«Հովիտ», գրական, հասարակական և քաղաքական շաբաթական հանդես։ Լույս է տեսել 1906-17 թթ-ին (1906-10 թթ-ին՝ «Հովիվ» անվամբ), Թիֆլիսում։ Խմբագիր-հրատարակիչներ՝ Ե. Երզնկյան, Հ. Հովսեփյան (1910 թթ-ին)։ Մեծ տեղ է հատկացրել հայերենին, հայ եկեղեցուն, կրթությանն ու մանկավարժությանը։ Ձգտել է ընտանիք-դպրոց կապի ամրապնդմանը։ Անդրադարձել է արևմտահայության վիճակին, բողոքել հայկական կոտորածների դեմ Թուրքիայում։ Քննադատել է դաշնակցությանը, մեղադրել նրան երիտթուրքերի հետ գործակցելու համար։ Ունեցել է հարուստ գրական-բանասիրական բաժին։ Տպագրել է Ե. Գեղամյանի՝ «Մշակ» թերթի 40-ամյա ուղու և Գ. Արծրունու գործունեության մասին, «Իսրայել Օրին և իր քաղաքական ծրագիրը», «Հայերի ազատագրական շարժումները ԺԸ դարում» ուսումնասիրությունները, Պեսսիմիստ-ի (Գ. Տեր-Ղազարյան) «Նախնական կուլտուրայի պատմություն», Հ. Հովհաննիսյանի պոեզիային նվիրված գործերը, Ա. Ալպոյաճյանի հոդվածաշարը հայ ՜ տպագրության 400-ամյա պատմության վերաբերյալ, պատմվածքներ, բանաստեղծություններ, դրամատիկական գործեր և այլն։ Անդրադարձել է Թիֆլիսի ժողովրդական տան գործունեությանը, Հավլաբարի թատրոնի ներկայացումներին։
Բազմառի (լեռ)

Անվան այլ կիրառումների համար տե՛ս՝ Բազմառի (այլ կիրառումներ)Բազմառի, լեռ Ադրբեջանի Օրդուբադի շրջանում, Վանանդ գետի ձորի ամենավերին մասում։ Զանգեզուրի լեռնաշղթայի գագաթներից է։ Թեքադիր և բուսապատ լանջերով լեռ է, ծովի մակարդակից ունի մոտ 3000 մոտ բարձրություն։ Այս և մերձակա լեռների ձորակներից սկիզբ է առնում Վանանդ գետը։
Ատիխիֆոբիա

Ատիխիֆոբիա (լատ․ atyches — «դժբախտ» և հին հունարեն՝ φόβος — «վախ»), հիվանդագին և անհիմն վախ անհաջողությունից։ Կործանարար ազդեցություն է ունենում մարդու կենսակերպի և որոշումների վրա։
Մարդիկ, որոնք ենթարկվում են անտիխիֆոբիայի, միշտ տեսնում են ուղիղ կապ հնարավոր անհաջողության և մրցակցության մեջ, նրանք գտնում են, որ անհաջողությունից խուսափելու համար ավելի լավ է չբախվել խնդիրների։ Հաջողության հասնելը նրանց համար գրեթե անհնարին է։ Իրենց հանդեպ նվազեցնելով վստահությունը և մոտիվացիայի կորուստը կարող է հասցնել ընկճվածության, իսկ հետո ավելի լուրջ հոգեկան խանգարումների։
Ատիխիֆոբիան կարելի է զգալ մի քանի ախտանիշներից՝ անկանոն սրտի աշխատանք, սրտխառնոց, նյարդային վիճակ, թուլություն, ուժեղ քրտնարտադրություն, ստամոքսի խանգարում, մկանների լարվածություն։ Այս ախտանիշները հայտնվում են, երբ մարդիկ այս վախի պատճառով հանդիպում են անհաջողության. օրինակ, երբ նրանց խնդրում են ինչ-որ առաջադրանք կատարել, իրենց կարծիքով իրենք չեն կարող հաջող կատարել այն։
մեծ մասամբ ատիխոֆոբիան դրսևորվում է այն վայրերում, որտեղ մարդիկ մրցակցում են ինչ-որ պարգևների համար․ դրանք են՝ դպրոցները, բարձրագույն ուսումնական հաստատությունները։


== Ծանոթագրություններ ==


== Գրականություն ==
Стивен Джуан Странности наших фобий: почему мы боимся летать на самолетах. — М.: Рипол-классик, 2012. — 415 с. — (Занимательная психология). — ISBN 538604026X
Ալբատառեկ

Ալբատառեկ (կատ.՝ Albatàrrec, բասկ.՝ Albatarrec), մունիցիպալիտետ է Իսպանիայում։ Մտնում է Կատալոնիա ինքնավար համայնքի Լեյդա նահանգի մեջ։ Մունիցիպալիտետը գտնվում է Սեգրիայի շրջանում։ Զբաղեցնում է 10,73 կմ² տարածք։ Բնակչությունը 2010 թվականի հաշվարկով՝ 1979 մարդ։


== Բնակչություն ==


== Ծանոթագրություններ ==


== Արտաքին հղումներ ==
Pàgina oficial de l'Ajuntament (կատ.)
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya (իսպ.)
Մայ (ընկերություն)

«Մայ»  (ռուս.՝ Май ), ռուսական ընկերություն, թեյի, ինչպես նաև լուծվող սուրճի արտադրող։ Արտադրանքի ապրանքանիշերը՝ Կյորտիս, Մայսկի, Լիսմա։
Շտաբ-բնակարանը գտնվում է Մոսկվայում։ Ընկերության հիմնադիր և գլխավոր տնօրեն՝ Իգոր Լիսինենկո։ Հիմնադրվել է 1991 թվականին, նույն թվականին գործարկվել է «Մայսկի թեյ» ապրանքանիշը։ Ռուսական թեյի շուկայի ուսումնասիրության արդյունքում 1996 թվականին պարզվել է, որ ապրանքանիշը դարձել է երեք առավել ճանաչելիներից։
1997 թվականից ընկերությունը ռուսական շուկա սուրճ է մատակարարում։ «Մայսկի սուրճ» ապրանքանիշի անվան տակ սկսվել են բրազիլական լիոֆիլիզացված սուրճի և լուծվող հնդկական սուրճի վաճառքը, թողարկվել է Ռուսաստանում առաջին սուրճը՝ երեքը մեկում տեխնոլոգիայով։ 1998 թվականին Ռուսաստանի մերձմոսկովյան Ֆրյազինո քաղաքում բացվել է առաջին նոր սեփական կշռաբաժան թեյի գործարանը, որն ունակ է տարվա մեջ արտադրել 25 հազար տոննա արտադրանք։ Արտադրական համալիրի ներդրումները (Մայկոմպլեքս) կազմում էին $32 մլն։
1998 և 2000 թվականներին «Մայսկի թեյը» ստացել է «Ժողովրդական ապրանքանիշ» մրցանակը։


== Ծանոթագրություններ ==


== Արտաքին հղումներ ==
Официальный сайт компании
Չեչերի (գյուղ, Դոբրովսկի շրջան)

Անվան այլ կիրառումների համար տե՛ս՝ ՉեչերիՉեչերի (ռուս.՝ Чечеры), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 312 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալկմար (համայնք)

Ալկմար (հոլ.՝ Alkmaar ( արտասանություն)), քաղաք և համանուն համայնք Նիդերլանդների Հյուսիսային Հոլանդիա մարզում։ Համայնքի տարածքը 29,51 կմ² է, բնակչությունը՝ 93.984 (2011 թ.)։
Հյուսիսարևմտյան Նիդերլանդների պատմական-մշակութային կենտրոններից մեկն է։ Համայնքում կա պետության կողմից պաշտպանվող 399 հուշարձան։ Հաճախ Ալկմարը կոչվում է «պանրի քաղաք», քանի որ բնակչությունը զգալի մասը զբաղվում է հոլանդական պանրի արտադրությամբ։ Ապրիլից մինչև սեպտեմբեր ամեն շաբաթ կազմակերպվում են պանրի ավանդական շուկաներ։


== Պատմական ակնարկ ==
1254 թ. հունիսի 11-ին Վիլհեմ II Հոլանդացին քաղաքային իրավունքներ է շնորհել բնակավայրին (2004 թ. նշվել է քաղաքի 750 ամյակը)։ 1573 թ, քաղաքը պաշարեն են իսպանացիները, սակայն քաղաքի բնակիչները հաջող կերպով դիմադրություն են ցույց տվել։ Իսպանացիներին ետ մղելուց հետո, ռազմական հաջողությունն անցավ հոլանդացիների կողմը, ուստի ասվում է, որ հաղթանակը սկսվել է Ալկմարից։ Ալկմարի դիմադրությունը տոնվում է ամեն տարի հոկտեմբերի 8-ին։
Գյուրգյան

Գյուրգյան (ադրբ.՝ Gürgən), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Փիրալլահի շրջանում։ 


== Աշխարհագրություն ==
Գտնվում է Աբշերոն թերակղզուց արևելք՝ Կասպից ծովի ափին, Բաքու-Պիրալլահի մայրուղու եզրին։ Ունի չոր մերձարևադարձային կլիմա։ 
1955 թվականին ստացել է ավանի կարգավիճակ։ Գուրգան բառը կապված է «գուրգ» բառի հետ, որը պարսկերեն նշանակում է գայլ։


== Պատմություն ==
Ավելի վաղ այս տարածքում գտնվել էր Գյուրգյան քաղաքը։ Կասպից ծովի վերելքի հետ քաղաքը ջրի տակ էր անցել, իսկ ավելի ուշ ջրի մակարդակի իջնելու հետ մեկտեղ նորից հայտնվել էր։ Այս քաղաքը գտնվում էր Զիրա գյուղից արևելք։ Զիրայից դեպի արևելք տանող ճանապարհը կոչվում էր «Գյուրգյանի ճանապարհ», իսկ մոտակա խաղողի այգիները՝ «Գյուրգյանի այգիներ»։ 2015 թվականին հաստատվել է Գյուրգյան ավանի քաղաքապետարանի կանոնադրությունը։


== Բնակչություն ==
2021 թվականի տվյալներով բնակավայրն ուներ 1196 բնակիչ։ 


== Ծանոթագրություններ ==
Գույան

Գույան (高雄 Guìyáng) գյուղաքաղաք Չինաստանի Գուիզհոու մարզում։ Մարզի վարչական կենտրոնն է։ Գտնվում է Նան Միպե գետի երկու ափերին։


== Տարածքային բաժանումը ==
Արևելյան տարածքը ընդգրկում է հին քաղաքի մասը, և արևմտյանը՝ ընդգրկում է նորակառույց քաղաքը և արդյունաբերական մասը։ Օդանավակայան Լունդունբաո։


== Վարչատարածքային բաժանումը ==
Գույանը բաժանված է 7 համայնքների, 1 վարչաշրջանի և 3 շրջանի։


=== Համայնքներ ===
Նաիում (白云区)
Նաննին (南明区)
Սյաոխե (小河区)
Ուդան (乌当区)
Հուասի (花溪区)
Յունյան (云岩区)
Ցզինյան (金阳新区)


=== Վարչաշրջան ===
Ցինչժեն


=== Շրջան ===
Կաիյան
Սիֆեն
Սյուվեն


== Բնակչություն ==
Էթնիկ կազմը։ 85% - Հանցի, 6% - Միաո, 5% - բուոյս։


== Կլիմայական պայմանները ==
Կլիման խոնավ մերձարևադարձային է, միջին ջերմաստիճանը ձմռանը՝ +10 °C, ամռանը՝ +28 °C։


== Քույր քաղաքներ ==
Պալմերստոն Նորտ, Նոր Զելանդիա


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2009-11-25 at the Wayback Machine.
Гуйян, фотографии
Անդրուշյովկա

Անդրուշյովկա (ուկրաիներեն՝ Андрушівка), քաղաք Ուկրաինայի Ժիտոմիրի մարզի Անդրուշևկայի շրջանում, շրջկենտրոն։ Բնակավայրը նախկինում նաև անվանվել է Անդրուսովկա, Պո Անդրուշովկա։ Հիմնադրվել է 1683 թվականին։
Չճշտված տվյալներով Անդրուշյովկա քաղաքում բնակվում էր 12 900 մարդ։ Բնակավայրը զբաղեցնում է 68,08 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(7018) 1992 DF

(7018) 1992 DF, աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,316854 ա. մ., առավելագույնը մոտենում է 2,0575 ա. մ. հեռավորության վրա և հեռանում 2,5762 ա. մ.։ Արեգակի շուրջ մեկ ամբողջական պտույտ է կատարում 1288,09 երկրային օրվա ընթացքում, իր ուղեծրով շարժվելով միջինում 0,279483 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7018) 1992 DF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարցանո

Մարցանո (իտալերեն՝ Marzano), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 1500 մարդ 2008 թվականի մարդահամարի տվյալների, բնակչության խտությունը կազմում է 166 մարդ/կմ²։ Զբաղեցնում է՝ 9 կմ2 տարածք։ Հեռախոսային կոդ՝ 0382։ Փոստային ինդեքս՝ 27010։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 947839
Էլեկտրոնային հասցեն՝ comunedimarzano@infinito.it
Պաշտոնական կայք՝ http://www.comune.marzano.pv.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մյունխեհոֆե (Շենկենլենդխեն)

Մյունխեհոֆե (Շենկենլենդխեն) (գերմ.՝ Münchehofe (Schenkenländchen)), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Շենկենլենդխենի ենթակայության տակ։ Բնակչությունը 492 մարդ է (2010 թվականի դեկտեմբերի 31–ի տվյալներով)։ Զբաղեցնում է 61,87 կմ² տարածք։ Պաշտոնական կոդը՝ 12 0 61 344։
Կոմունան ստորաբաժանվում է 3 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Եվրոպայի առաջնության եզրափակիչ 1972

Եվրոպայի առաջնության եզրափակիչ 1972, Եվրոպայի առաջնության եզրափակիչ հանդիպում։ Տեղի է ունեցել 1972 թվականի հունիսի 18-ին Բրյուսելի «Էյզել» մարզադաշտում։ Հանդիպումը տեղի է ունեցել ԽՍՀՄ և Գերմանիայի հավաքականների միջև։ Չեմպիոն է դարձել Գերմանիայի հավաքականը, որը ԽՍՀՄ-ի հավաքականին հաղթել է 0։3 հաշվով։


== Խաղի հաշիվը ==


== Ծանոթագրություններ ==


== Արտաքին հղումներ ==
Եվրոպայի նառաջնություն 1972
Աստերոիդների ցանկ (169401-169500)

Աստերոիդների ցանկ (169301-169400)  • Աստերոիդների ցանկ  • Աստերոիդների ցանկ (169501-169600)
 Աստերոիդների ցանկ (169301-169400)  • Աստերոիդների ցանկ  • Աստերոիդների ցանկ (169501-169600)
Միվատն

Միվատն  (իսլ.՝ Mývatn), լիճ Իսլանդիայի հյուսիսում։


== Ընդհանուր տեղեկություններ ==
Գտնվում է կղզու հյուսիսային մասում։ Լճի երկարությունը մոտ 10 կմ է, լայնությունը՝ 8 կմ։ Լճի վրա տեղակայված է ավելի քան 50 կղզի։
Լիճը հարուստ է ձկներով։
Հրաբխային ջերմության պատճառով լճի որոշ հատվածներ երբեք չեն սառչում։ Լճից սկիզբ է առնում Լախսաու գետը, որը թափվում է Սկյաուլվանդի ծոց։


== Տեսարժան վայրեր ==

Լճի մոտակայքում կան տաք աղբյուրներ և ծծմբային հանքեր։
Լճից 30 կմ հյուսիս-արևելք գտնվում է Եվրոպայի ամենահզոր ջրվեժը՝ Դետտիֆոսսը։
1999 թվականին Լեհաստանի գիտությունների ակադեմիայի Հնագիտության և ազգագրության ինստիտուտի գիտնականները լճի հարակից Սվեյգակոթի շրջանում հայտնաբերել են 10-րդ դարի կիսանկուղային բնակավայրեր, որոնք նման են Էլբայի, Օդերի, Վիսլայի և Ռուսաստանի այդ ժամանակաշրջանի տներին.:
«Գահերի խաղը» հեռուստասերիալի 5-րդ շրջանի տեսարանները նկարահանվել են լճի վրա։


== ՅՈՒՆԵՍԿՕ-ի Համաշխարհային ժառանգության օբյեկտ ==
2011 թվականին լիճը և Լախսա գետը ներառվել են Համաշխարհային ժառանգության ցանկում՝ որպես եզակի երկրաբանական և կենսաբանական օբյեկտներ։

		
		
		
		


== Ծանոթագրություններ ==


== Արտաքին հղումներ ==
Mývatn and Laxá // UNESCO. World Heritage Centre. Tentative Lists
Մեղրամիս

Մեղրամիս, ամուսնությունից հետո առաջին ամիսը։ 19-րդ դարից Ռուսաստանում ազնվակիրթ հասարակության մեջ ավանդույթ դարձավ հարսանիքից հետո ճանապարհորդության գնալը, որի ժամանակ նորապսակները նշում էին իրենց նշանադրությունը։  Փոխաբերական իմաստով որևէ համատեղ ձեռնարկության, գործի սկզբնական շրջանը, երբ ոչինչ հոգս չի առաջացնում։


== Ստուգաբանություն ==
«Մեղրամիս»  բառը կապված է հարսանիքի ժամանակ պատրաստվող թույլ ալկոհոլային մեղրահյութի ծիսակատարության հետ, որը երիտասարդները խմում էին հարսանեկան խնջույքի ժամանակ և հարսանիքից հետո 30 օրերի ընթացքում։ Ուրիշ այլ ավելի թունդ խմիչքներ խմելն արգելվում էր։ Մեղրը երիտասարդներին տրվում էր հարսանիքի օրը, դա 5-10կգ-անոց փոքրիկ տակառիկ էր, որը պետք է դատարկեին մեկ ամսվա ընթացքում։  Ըստ հին տեխնոլոգիաների մեղրահյութը պատրաստվում էր ոչ բարձր ջերմաստիճանի պայմաններում։ Ստացված խմիչքը առույգություն, ուրախություն և հաշտություն էր տալիս ։


== Թևավոր արտահայտություններ ==
Անժամանակ եկած հյուրը թաթարից վատն է, իսկ մեղրամսին եկած հյուրը սատանայից էլ վատն է: (Ա. Չեխով «Դրամա որսորդության ժամանակ»)
Եթե ամուսնության առաջին ամիսը մեղրամիս է, ապա երկրորդ ամիսը օշինդրի ամիս է: (Պարսկական ասացվածք)Ֆրանսիացի գրող և փիլիսոփա Վոլտերի «Զադիգ կամ ճակատագիր» վեպում ասվում է. «Զադիգը զգաց, որ ամուսնության առաջին ամիսը, ինչպես այն գրված է Զենդի գրքում, մեղրամիս է հանդիսանում, իսկ երկրորդը` օշինդրի ամիս»։ Հեղինակը ի նկատի ունի այն հիասթափությունն ու ցավը, որին բախվում են նորապսակները համատեղ կյանքի առաջին օրերից հետո։


== Ծանոթագրություններ ==


== Գրականություն ==
Венчание // Беловинский Л. В. Энциклопедический словарь российской жизни и истории. — М.: ОЛМА-ПРЕСС, 2003. — С. 93. — ISBN 5-224-04008-6.
Ковалёв В. М., Могильный Н. П. Мед // Русская кухня: традиции и обычаи. — М.: Советская Россия, 1990. — С. 254. — 229–230 с. — ISBN 5-268-00916-8
Шейпак А. А. Медовуха // История науки и техники, ч. 1. — М.: МГИУ, 2009. — С. 224. — 110–111 с. — ISBN 978-5-276-00970-4
Քրիստափոր Քալանթարյան

Քրիստափոր Քալանթարյան, հայ բժիշկ։


== Կենսագրություն ==
Բժշկական կրթություն է ունեցել։ Շուշիում բժիշկ է աշխատել։ 1917 թվականին գումար է հանգանակել և Շուշի-Գանձակ լեռնային ճանապարհը նորոգել։ Զոհվել է 1919-1920 թվականների ընթացքում Շուշիում տեղի ունեցած հայ-թուրքական արյունալի բախումների ժամանակ։


== Գրականություն ==
Իշխանյան Եղիշե, Լեռնային Ղարաբաղ (1917-1920), Երևան, 1999։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ժարգոն

Ժարգոնային բառերը հիմնականում խոսակցական բնույթ ունեն և հասկանալի են այն խավերի ու խմբերի համար, որոնք գաղտնիության կամ այլ նպատակով ստեղծել ու գործածում են դրանք։
Սովորաբար ժարգոնային բառերը վերաբերվում են գողերին կամ հասարակության մեջ առկա այլ խմբերի, չնայած ժարգոնային բառապաշարից կարող են օգտվել միայն քրեական հանցագործները, բանտարկյալները, երբեմն նաև առանձին մասնագիտությունների տեր մարդիկ՝ վարորդ, զինվորականներ, նավաստիներ, առևտրականներ, չարչիներ, նույնիսկ երիտասարդության որոշ խավեր՝ դպրոցականներ, ուսանողներ և այլն։ Օրինակ՝ գողական գնալ, քսիվ, մենթ, խոխմա, շախի կայնել, գրեֆ, ռամ, շմոն։ Իսկ ուսանողների խոսակցական լեզվում հաճախ են լսվում՝ դուխով, մանթրաշ (մանթո), քաշվել, շուխուռ, քցել, քյոլել, կայֆ, թույն։ Ժարգոնային բառերի մի մասը գրական լեզվում գործածվում են, բայց ոչ հիմնականում իրենց բուն, այլ ուրիշ իմաստներով։
Օրինակ՝

քաշվել – փորձանքի մեջ ընկնել
գլխին քաշել – մեկ շնչով խմել
թույն – աննախադեպ
մուկ տշել – անգործության մատնվել։Մյուսները անցել են այլ լեզուներից որպես օտարաբանություններ։ Օրինակ՝ փսիխ, խոխմա, կայֆ, վալնավատ, ուբեդիտ, կանկռետնի, սաղ, սալամաթ, մերսի, օքեյ։
Աշակերտների, դպրոցականների շրջապատում ընդունված է բառերի կրճատ ձևերի գործածությունը։ Օրինակ՝ անգլ չկա, մաթեմ, աշխարհից ուշացել եմ։
Իսկ փոքրիկների լեզվում՝ տիտիկ անել, չոփ-չոփ անել, կակա, քխ, հաֆո։
Ժարգոնային, ծածկալեզվային բառերի տարատեսակն է՝ գռեհկաբանությունը կամ հասարակաբանությունը, որոնց մեջ հիմնականում մտնում են արհամարհական, անարգական, հայհոյական բառերը։ Օրինակ՝ դանդալոշ, ռեխ, զխտվել, շնթռել, լակել, խժռել, ռնդել։
Որքան էլ գռեհկաբանությունները ոճական որոշակի նպատակադրում ունենան, այնուամենայնիվ նրանց գործածություն շատ քիչ դեպքերում կարող է գեղագիտական առումով արդարացում ունենալ, խոսքը վերաբերվում է այն դեպքերին, երբ դրանք ունեն անխափանողական գործառույթ, այն խիստ բացառիկ դեպքերի, երբ նկարագրում են՝ բանտը, գաղութը, կալանավայրը և նման միջավայրերը ու այդտեղ գործող մարդկանց, նրանց մտածողությունը, հաղորդակցությունը։ Իսկ մնացած դեպքերում դրանք բացասաբար են անդրադառնում ոչ միայն գեղարվեստական երկի, նրա լեզվական մշակույթի վրա այլև նրանց երբեմնի գործածությունը խրախուսելի չէ և դաստիարակչական և առավել ևս գեղագիտական նկատառումներով։
Նիկոլա Գրուևսկի

Նիկոլա Գրուևսկի (մակեդոներեն՝ Никола Груевски, օգոստոսի 31, 1970(1970-08-31), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի պետական և քաղաքական գործիչ, Մակեդոնիայի Հանրապետության վարչապետ 2006 թվականի օգոստոսի 27-ից մինչև 2016 թվականի հունվարի 15-ը։
Հաղթելով խորհրդարանական ընտրություններում փոխարինել է Վլադո Բուչկովսկուն։ Մինչ 2002 թվականի հոկտեմբերը զբաղեցրել է Մակեդոնիայի ֆինանսների նախարարի պաշտոնը։


== Կենսագրություն ==
Նիկոլա Գրուևսկին ծնվել է 1970 թվականի օգոստոսի 31-ին Հարավսլավիայի Սոցիալիստական Ֆեդերատիվ Հանրապետության մայրաքաղաք Սկոպյեում։
Նրա հայրը՝ Տալո Գրուևսկին ծնունդով եղել է Եգեյան Մակեդոնիայի (ներկայումս Հունաստանի Հանրապետության մաս է կազմում) Կրուշորադի գյուղում։ Նա եղել է փախստական։ 20-րդ դարի սկզբին գյուղը դարձել է մակեդոնական։ Երկրորդ համաշխարհային պատերազմի սկզբին նրա պապը՝ Նիկոլա Գրուևսկին զորակոչվել է Հունաստանի թագավորության արքայական բանակ։ Վերջինս զոհվել է 1940-1941 թվականների հույն-իտալական պատերազմների ժամանակ։
Նիկոլան ստացել է իր պապու անունը։ Երիտասարդ Նիկոլայի այրի տատն ու հայրը գաղթել են քաղաքացիական պատերազմների կազմալուծված Հունաստանից և բնակություն հաստատել Սկոպյե քաղաքում։
Տալո Գրուևսկին աշխատել է Սերբիայում, եղել է Բելգրադի համալսարանի դոկտոր։ Նա նաև երկար տարիներ եղել է Մակեդոնիայի Հանրապետության պետական համալսարանի պրոֆեսոր։ Նրա մայրը եղել է Մակեդոնիայի ներքին գործերի առաջին նախարարի քույրը։
1998 թվականին Նիկոլա Գրուևսկին հիմնադրել և ղեկավարել է Մակեդոնացիների բրոքերային միավորումը։ 1998-1999 թվականներին եղել է Մակեդոնիայի Հանրապետության առևտրի նախարարը։
1999-2002 թվականներին զբաղեցրել է Մակեդոնիայի ֆինանսների նախարարի պաշտոնը։ Միաժամանակ նաև եղել է Մակեդոնիայի համաշխարհային և եվրոպական, ինչպես նաև վերակառուցման և զարգացման բանկերի կառավարիչը։
Ֆինանսական համակարգի բնագավառում անցկացրած բարեփոխումների հետևանքով նա ճանաչվել է Մակեդոնիայի անկախ Հանրապետության լավագույն ֆինանսների նախարարը։
2000-2002 թվականներին ղեկավարել է Մակեդոնիայի կառավարությանը առընթեր պետական արժեթղթերի հանձնաժողովը։ 2002 թվականի սեպտեմբերից մինչև 2006 թվականի օգոստոսը եղել է Մակեդոնիայի խորհրդարանի պատգամավոր։
Իր կառավարման ընթացքում աչքի է ընկել իր կտրուկ դիրքորոշումներով։ Հաղթելով խորհրդարանական ընտրություններում՝ 2006 թվականի օգոստոսի 27-ին նախագահի հրամանագրով նշանակվել է երկրի վարչապետ։
Իր կառավարման ընթացքում Մակեդոնիայի Հանրապետությունում բռնկվել է միջկուսակցական լարվածություն։ Որպես դրա արդյունք ի պաշտպանություն Գրուևսկու` 2015 թվականի մայիսի 19-ին Սկոպյեի կենտրոնական հրապարակում անցկացվել է հանրաքվե, որը եղել է խոշորագույնն ամբողջ երկրի պատմության ընթացքում։ Դրան ներկա է գտնվել ավելի քան 90 հազար մարդ։
2016 թվականի հունվարի 15-ին հրաժարական է տվել։ Իր կառավարման ընթացքում վայելել է մակեդոնացիների սերն ու հարգանքը։ Պաշտոնաթող լինելուց հետո լուսանկարվել է Ալբանիայի դրոշի ֆոնի վրա։


== Տե՛ս նաև ==
Զորան Միլանովիչ


== Ծանոթագրություններ ==
Յոշիսադա Սիմիձու

Յոշիսադա Սիմիձու‏‎ (ճապ.՝ 清水 義定, 1943), ճապոնացի աստղագետ, աշխատել է Նաչի-Կացուուրա աստղադիտարանում։ Երկար ժամանակ աշխատել է որպես օրթոպեդ։ Այնուհետև սկսել է զբաղվել աստղերի լուսանկարների հրապարակմամբ, իսկ 1993-ից 2000 թվականները վարել է նոր աստերիդների հետևողական որոնում։ Համատեղ մեկ այլ ճապոնացի աստղագետ Տակեշի Ուրատայի հետ հայտնաբերել է ընդհանուր առմամբ 311 աստերոիդ։ 2011 թվականի հուլիսի 16-ի տվյալներով հայտնաբերած աստերոիդների քանակով զբաղեցնում էր այլ աստղագետների միջև 24-րդ տեղը, իսկ ընդամենը աստերոիդ հայտնաբերողների, ներառյալ նաև ծրագրերը, 38-րդը։
Նրա պատվին է անվանվել (7300) Յոշիսադա աստերոիդը։


== Ծանոթագրություններ ==
Լաբիյոկի

Լաբիյոկի (ռուս.՝ Лабийоки), գետ Ռուսաստանում, հոսում է Կարելական ինքնավար հանրապետությունում Մուեզերսկի շրջանում։ Թափվում է Երմակյարվի լիճ։ Գետի երկարությունը 4 կմ է, ավազանի տարածքը 123 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010051
Հիդրոլոգիական ուսումնասիրությունների կոդը - 102001005
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գոցե Դելչև (այլ կիրառումներ)

Գոցե Դելչև կարող է վերաբերվել.

Գոցե Դելչև, քաղաք Բուլղարիայի Բլագոևգրադի մարզի համանուն համայնքում։
Գոցե Դելչև, համայնք Բուլղարիայի Բլագոևգրադի մարզում։
Պայվիխա

Պայվիխա (ռուս.՝ Пайвиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝180 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004756
Հիդրոլոգիական ուսումնասիրությունների կոդը - 115200475
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բաշկալայի գետահովիտ

Բաշկալաայի գոգհովիտ, Հայկական լեռնաշխարհում, Վանա լճից արևելք, Մեծ Զաբ (Աղբակ) գետի վերին հոսանքում։ Արևմուտքից եզերվում է Չոլախ դաղի, արևելքից՝ Քրդստանի, հավրավից՝ Ջիլոդաղի լեռներով։ Լեռների խիտ և խոր մասնատված լանջերն ստորոտներում փոխանցվում են խզումնա–աստիճանավոր սարավանդների, որոնցից մեկի վրա է գտնվում Բաշկալա (պատմական Ադամակերտ) ավանը (2250 մ)։ Գոգհովտի հատակը սինկլինալ գրաբենային ծագման լայն դարավանդային հարթավայր է (1900–2100 մ)՝ լցված լճագետային նստվածքներով։ Կլիման ցամաքային է, ուղղաձիգ գոտիականության բնորոշ հակադրություններով։ Տեղումները հարթավայրում 500–600 մմ են, լանջերին՝ 700–800 մմ է, իսկ Զիլոդաղի լանջերին՝ մինչև 1000–1500 մմ։ Հողածածկը սևահողերից մինչև ալպյան լեռնամարգագետնային է՝ տափաստանային, ենթալպյան և ալպյան մարգագետնային բուսականությամբ, լեռնալանջերին՝ սաղարթավոր անտառներ (մինչև 1900 մ)։
(5183) Ռոբին

(5183) Ռոբին (անգլ.՝ Robyn), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 22-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,570109 ա. մ., առավելագույնը մոտենում է 2,294 ա. մ. հեռավորության վրա և հեռանում 2,8462 ա. մ.։ Արեգակի շուրջ մեկ ամբողջական պտույտ է կատարում 1504,96 երկրային օրվա ընթացքում, իր ուղեծրով շարժվելով միջինում 0,239209 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5183) Ռոբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոն Ստրելեքի

Ջոն Ստրելեքի (սեպտեմբերի 13, 1969(1969-09-13), Չիկագո), մոտիվացիոն գրքերի հեղինակ և «Մեծ հնգյակ կյանքի համար» հայեցակարգի ստեղծողը։
2020 թվականի դրությամբ Ստրելեքիի գրքերն ամբողջ աշխարհում վաճառվել են ավելի քան վեց միլիոն օրինակով և թարգմանվել 42 լեզուներով։


== Ստեղծագործություններ ==
2002 թվականին Ջոն Ստրելեքին գրել է իր առաջին գիրքը՝ «Սրճարան աշխարհի եզրին» վերնագրով։ Սկզբնական շրջանում գիրքը հրատարակվել է ինքնուրույն, սակայն մեկ տարուց քիչ ժամանակում ավելի քան 10000 օրինակով աշխարհի 24 երկրում տարածվելուց հետո, այն ստորագրվել է գրական գործակալի կողմից։
Գիրքը հայտնվել է Սինգապուրի, ապա Թայվանի բեսթսելերների առաջին ցուցակում։ 2009 թվականին այն հրատարակվել է ֆրանսիական Կանադայում՝ «Le Why Cafe»  վերնագրով։ Գերմանիայում «Սրճարան աշխարհի եզրին» գրքի շարունակության թողարկումից հետո, այն դարձել է 2015, 2016, 2017 թվականների տարվա ամենավաճառվող գրքերից մեկը։ 2018 թվականին ամեն շաբաթ դասվել է լավագույն գրքերի շարքում։


== Գրքեր ==
Ստրելեքիի գրքերն են․

Սրճարան աշխարհի եզրին
Մեծ հնգյակ կյանքի համար
Կյանքի անապատ
Վերադարձ սրճարան
ԱՀԱՍ! - Ոգեշնչված մտքի պահեր
Մեծ հնգյակ կյանքի համար. շարունակություն
Ինչպես լինել հարուստ և երջանիկ


== Ծանոթագրություններ ==
Հյուսիսային Կապ

Հյուսիսային Կապ (անգլ.՝ Northern Cape, աֆրիկաանս՝ Noord-Kaap), Հարավաֆրիկյան Հանրապետության նահանգներից ամենախոշորը, զբաղեցնում է երկրի տարածության 30%, աշխարհագրորեն գտնվում է երկրի հյուսիսարևմտյան մասում։ Արևմուտքում նահանգը սահմանակից է Ատլանտյան օվկիանոսին, հարավում ՝ Արևմտյան Կապին, հյուսիսում ՝ Բոտսվանային և Նամիբիային։ Չնայած այն հանգամանքին, որ նահանգը ամենամեծն է երկրում, բնակչության առումով այն գրավում է վերջին տեղը։ Նահանգի վարչական կենտրոնը Քիմբերլի քաղաքն է։


== Աշխարհագրություն և կլիմա ==

Հյուսիսային Կապ նահանգը ամենամեծն է ՀԱՀ-ում, տարածքի առումով մի փոքր ավելի մեծ է, քան Գերմանիան։ Տարածքի մեծ մասը գտնվում է Կառու տարածաշրջանում և բնութագրվում է նստվածքային ապարներով և դիաբազայի ներխուժումներով։ Նահանգի հարավն ու հարավ-արևելքը բավականին բարձր է (1200–1900 մ)։ Արևմուտքը բլրոտ և լեռնոտ է, այստեղ գերակշռում են գրանիտը և այլ կերպափոխային ապարները։ Կենտրոնական շրջանները համեմատաբար հարթ և տափակ են։ Նահանգի հյուսիսը գտնվում է Կալահարի անապատի շրջանում, այդ վայրերը բնութագրվում են կարմիր ավազաբլուրներով և տափաստանային բուսականությամբ։
Հյուսիսային Կապի կլիման բավականին մեղմ է և չոր։ Տեղումների միջին տարեկան մակարդակն աճում են արևմուտքից արևելք, նահանգի համար միջինը ցուցանիշը 202 մմ է։ Միևնույն ժամանակ  որոշ շրջաններ ավելի քան 400 մմ հասնող տեղումներ են ստանում, իսկ որոշ շրջաններում այդ ցուցանիշը հազիվ հասնում է 20 մմ-ի։ Նամիբիայի սահմանի երկայնքով դիտվում են ամենաբարձր ջերմաստիճանները ոչ միայն նահանգի, այլև ամբողջ Հարավային Աֆրիկայի համար։ Ամառային առավելագույնները 30 °C են, երբեմն հասնում են 40 °C։ Ձմեռային եղանակը բավականին ցրտաշունչ և պարզ է, որոշ շրջաններում ջերմաստիճանը երբեմն իջնում ​​է 0 °C-ից ցածր։


== Բնակչություն ==

Նահանգը բնութագրվում է բնակչության ծայրահեղ ցածր խտությամբ (մոտ 2,8 մարդ/կմ²)։ Բնակչության շուրջ 53,8%֊ը աֆրիկաանսերեն է խոսում։ Այլ տարածված լեզուներն են՝ տսվանան (մոտ 33,1%), կոսան (5,3%), անգլերենը (3,4%)։ Նահանգի բնակչության մոտ կեսը սևամորթ է (50.4%), գունամորթները կազմում են 40.3%, սպիտակամորթները՝ 7.1%, հնդկական կամ ասիական ծագում ունեցող անձինք՝ 1.7%։


== Խոշորագույն քաղաքներ ==
50 000 և ավելի բնակչություն
Քիմբերլի
Ապինգտոն10 000 և ավելի բնակչություն

Դուգլաս
Բարքլի Ոեսթ
Կոուլսբերգ
Դե Աար
Յան-Կեմպդորպ
Կատու
Կուրուման
Պոստմասբուրգ
Պրիսկա
Սպրինգբոկ
Վիկտորիա Ուեսթ
Ուորենտոն


== Վարչատարածքային բաժանում ==

Նահանգը բաժանվում է 5 գավառի՝

Նամակվա(Namakwa)
Պիկսլի-կա-Սեմե (Pixley ka Seme)
Սիյանդա (Siyanda)
Ֆրանսես Բաարդ (Frances Baard)
Ջոն Տաոլո Գաէցեվե (John Taolo Gaetsewe)


== Տնտեսություն ==
Տնտեսությունը հիմնված է հանքարդյունաբերության (հիմնականում ադամանդների) և գյուղատնտեսության վրա։ Նահանգում գտնվում է երկրի երկրորդ կարևորագույն երկաթուղային հանգույցը՝ Դե Աարը։


== Տես նաև ==
Հարավաֆրիկյան Հանրապետության վարչական բաժանում


== Ծանոթագրություններ ==
Լյուբարկա (գյուղ, Բաշտանկայի շրջան)

Անվան այլ կիրառումների համար տե՛ս՝ ԼյուբարկաԼյուբարկա (ուկրաիներեն՝ Любарка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1815 թվականին։
2001 թվականի տվյալներով Լյուբարկա գյուղում բնակվում էր 11 մարդ։ Բնակավայրը զբաղեցնում է 0,183 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեքսոն շրջան (Կոլորադո)

Անվան այլ կիրառումների համար տե՛ս՝ Ջեքսոն շրջան (այլ կիրառումներ)Ջեքսոն շրջան (անգլ.՝ Jackson County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4195 կմ² է, բնակչությունը՝ 1394 մարդ (2010 թ. տվյալներով)։ Շրջկենտրոնն է Ուոլդեն բնակավայրը։ Կազմավորվել է 1909 թ.։
Գնդաձև կայծակ (ֆիլմ)

Անվան այլ կիրառումների համար տե՛ս՝ Գնդաձև կայծակ (այլ կիրառումներ)«Գնդաձև կայծակ» (անգլ.՝ Thunderball), ռեժիսոր Թերենս Յանգի ֆիլմերից, որի գլխավոր դերերը մարմնավորում են Շոն Քոններին, Կլոդին Օժեն, Ադոլֆո Չելին, Լուչանա Պալուցցին, Ռիկ Վան Նաթերը, Գայ Դոուլմենը, Մոլի Փիթերսը, Մարտին Բեսվիկը, Բերնարդ Լին, Դեսմոնդ Լլևելինը։


== Սյուժե ==
Ջեյմս Բոնդի արկածների մասին պատմող չորրորդ ֆիլմն է։ «Սպեկտր» կազմակերպության ահաբեկիչները բռնազավթում են հրթիռաձիգը իր երկու ատոմային ռումբերով և բրիտանական կառավարությունից պահանջում են 100 միլիոն ֆունտ ստեռլինգ գումար, հակառակ դեպքում նրանք կպայթեցնեն երկիրը։ Ինչպես միշտ Ջեյմս Բոնդը վնասազերծում է չարագործներին և այդ ընթացքում հասցնում է լողալ շնաձկներով լի լողավազում և խելքահան անել գլխավոր ահաբեկչի սիրուհուն։


== Դերերում ==


== Ծանոթագրություններ ==


== Արտաքին հղումներ ==
Գնդաձև կայծակ(անգլ.) ֆիլմը Internet Movie Database կայքում
«Գնդաձև կայծակ»(ռուս.) ֆիլմը ԿինոՊոիսկ կայքում։
(7812) Բիլլվարդ

(7812) Բիլլվարդ (անգլ.՝ Billward), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,783424 ա. մ., առավելագույնը մոտենում է 2,1411 ա. մ. հեռավորության վրա և հեռանում 3,4258 ա. մ.։ Արեգակի շուրջ մեկ ամբողջական պտույտ է կատարում 1696,16 երկրային օրվա ընթացքում, իր ուղեծրով շարժվելով միջինում 0,212244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7812) Բիլլվարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էքստազներ (ֆիլմ)

Էքստազներ (անգլ.՝  Irvine Welsh's Ecstasy), կանադացի կինոռեժիսոր Ռոբ Հեյդոնի ֆիլմն է, որը նկարահանվել է շոտլանդացի գրող Իրվինա Ուելշայի համանուն վեպի հիման վրա։


== Կարգախոս ==
«Գունավոր երազանքները ունեն ավարտվելու հատկություն․․․»։


== Դերերում ==


== Սաունդթրեքեր ==
Ֆիլմի սաունդթրեքերի հեղինակներն են Օրբիտալը, Պաուլ Օակենֆոլդը, Մաթ Դարեյը, Տիեստոն, Օրիգին Անկնոունը, Պչիմալ Սքրիմը։ Ֆիլմում հնչում են նաև Անտոնիո Վիվալդիի և Ջուզեպե Վերդիի ստեղծագործությունները։


== Ծանոթագրություններ ==


== Արտաքին հղումներ ==
«Էքստազներ» ֆիլմը Internet Movie Database կայքում
«Էքստազներ» ֆիլմը Rotten Tomatoes կայքում
Կոլչուգինո (գյուղ, Ուգրանսկի շրջան)

Անվան այլ կիրառումների համար տե՛ս՝ Կոլչուգինո (այլ կիրառումներ)Կոլչուգինո (ռուս.՝ Кольчугино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուկրաինկա (գյուղ, Վոլչանսկի շրջան)

Անվան այլ կիրառումների համար տե՛ս՝ ՈւկրաինկաՈւկրաինկա (ուկրաիներեն՝ Українка), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Կուպևախա։ Հիմնադրվել է 1912 թվականին։
2001 թվականի տվյալներով Ուկրաինկա գյուղում բնակվում էր 61 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 37,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անաքար

Անաքար, լեռնագագաթ Զանգեզուրի լեռնաշղթայում, Օրդուբադ քաղաքի մոտակայքում։


== Ծանոթագրություններ ==
Գորյաչիխա

Գորյաչիխա ռուս.՝ Горячиха, գետ Ռուսաստանում, որը հոսում է Ալթայի երկրամասով։ Գետի գետաբերանը գտնվում է Պանյուշիխա գետի ձախ ափի երկայնքով 4 կմ հեռավորության վրա։ Գետի երկարությունը 10 կմ է։


== Ջրային գրանցամատյան ==
Ըստ Ռուսաստանի դաշնության ջրային բաժնի աշխարհագրական տեղեկատվական համակարգի, որը պատրաստվում է ջրային ռեսուրսների դաշնային գործակալության կողմից, տվյալները հետևյալն են՝

Ջրային օբյեկտի կոդը Պետական ջրային գրանցամատյանում՝ 13010200212115200000812
Ջրաբանական ուսումնասիրման կոդ՝ 115200081
Ավազանի կոդ՝ 13.01.02.002
Հատորի համարը ջրաբանական ուսումնասիրման մեջ՝ 15


== Ծանոթագրություններ ==


== Արտաքին հղումներ ==
Գորյաչիխա գետի մասին տվյալներ ըստ Պետական ջրային գրանցամատյանի
Վիբեքե Սթենե

Վիբեքե Սթենե (նորվ.՝ Vibeke Stene, օգոստոսի 17, 1978(1978-08-17), Սոկնդալ, Ռուգլան, Նորվեգիա), նորվեգացի երգչուհի։ Առավել հայտնի է որպես Tristania սիմֆոմետալ-գոթական խմբի վոկալիստ։ Խմբին նա միացել է իր առաջին դեմո ձայնագրությունից ոչ շատ առաջ։ Սկզբում նա եղել է որպես փոխարինող երգչուհի։ Ավելի ուշ, խմբի անդամները հասկացել են, որ նրա ձայնը հիանալիորնե լրացնում է մթնոլորտը, որը խումը ցանկանում էր ստեղծել իր երաժշտության մեջ։ 2007 թվականի փետրվարի 7-ին անձնական պատճառներով լքել է խումբը։ Որպես պաշտոնական պատճառ՝ նա նշել է, որ ցանկանում է իրականացնել իր երազանքը՝ վոկալի դասավանդումը։


== Սկավառակագրություն ==


=== Ալբոմներ, որոնք ձայնագրվել են Tristania խմբի կազմում ===


=== Համագործակցություն այլ խմբերի հետ ===
2013 թվականի հունիսի 7-ին ֆեյսբուքյան իր էջում հայտարարել է իր վերադարձի մասին։ Բացի սոլո ալբոմի ձայնագրությունից, նա կմասնակցի նաև God of Atheists նախագծին։


== Լրացուցիչ տեղեկատվություն ==
Ազատ ժամանակ սիրում է զբաղվել հյուսքով, ընթերցանությամբ և շփվել ընկերների ու ընտանիքի հետ։ 13 տարեկանից Սթենեն ստացել է դասական երգեցողության դասեր։ Ավագ դպրոցում ուսումնառության առաջին տարիներին հանդիպել է Tristania խմբի անդամների հետ։
2007 թվականի գարնանը, երբ Վիբեքեն լքել էր Tristania-ն, տարածվեց տեղեկատվություն, որ նա կմիանա ֆիննական սիմֆոնիկ փաուեր մետալ Nightwish խմբին։ Լուրը հետագայում հերքվել է Վիբեքեի կողմից։ Լրագրողների հետ հանդիպման ժամանակ Սթենեն ասել է, որ ինքը չի միանա «Nightwish» խմբին։
2007 թվականին ունեցել է որդի՝ Գյուլվե անունուվ։ Տարրական դպրոցում աշխատում է որպես ուսուցչուհի։


== Ծանոթագրություններ ==


== Արտաքին հղումներ ==
Վիբեքեի ֆեյբուքյան էջը
Վիձյու

Վիձյու (ռուս.՝ Видзъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի ձախ ափին 120 կմ հեռավորության վրա։ Գետի երկարությունը կազմում է 40 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077551
Կոդը ըստ հիդրոլոգիական հետազոտության (ՌԴ) — 103007755
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
486

486 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 486 թվականն է, 
V դարի 86-րդ տարին։


== Դեպքեր ==


== Ծնունդներ ==


== Մահեր ==
Մարեկ Չեխ (սլովակ ֆուտբոլիստ)

Անվան այլ կիրառումների համար տե՛ս՝ Մարեկ Չեխ (այլ կիրառումներ)Մարեկ Չեխ (սլովակ՝ Marek Čech, հունվարի 26, 1983(1983-01-26) կամ հունիսի 26, 1983(1983-06-26), Trebišov, Eastern Slovakia, Չեխոսլովակիա), սլովակ ֆուտբոլիստ, «Բոլոնիա» ակումբի և Սլովակիայի ազգային հավաքականի պաշտպան։ Կարող է հանդես գալ նաև ձախ կիսապաշտպանի դիրքում։


== Ակումբային կարիերա ==
Մարեկ Չեխը մինչև «Պորտու» տեղափոխվելը հասցրել է խաղալ նաև Բրատիսլավայի Ինտերում, Պրահայի Սպարտայում։ 2005 թ. Չեխը տեղափոխվեց «Պորտու», իսկ այդ ժամանակ Պորտուն մարզում էր Կո Ադրիանսեն։ Հենց նույն տարում էլ Չեխը Պորտուի հետ կարողացավ հաղթել Պորտուգալիայի առաջնությունում և նվաճել Պորտուգալիայի գավաթը։
2008 թ. հուլիսի 15-ին Մարեկ Չեխը ստորագրեց պայմանագիր «Վեստ Բրոմվիչ Ալբիոն» ակումբի հետ, իսկ արժեքը կազմեց 1.4 միլիոն ֆունտ ստեռլինգ։ Նրա մեկնարկային խաղը Վեստ Բրոմվիչի կազմում տեղի ունեցավ 2008/09 մրցաշրջանի առաջին խաղում, երբ թիմը մրցեց Արսենալի հետ, բայց այդ խաղում Չեխը փոխարինվեց, իսկ Վեստ Բրոմվիչը պարտվեց։ Մարզչի՝ Էնթոնի Մոուբրեյի խոսքերով Չեխը գնվել է, որպեսզի մրցապայքարի մեջ մտնի մյուս պաշտպանի՝ Պոլ Ռոբինսոնի հետ։ Այդ մրցաշրջանում Չեխը խաղադաշտ դուրս եկավ ընդամենը 11 անգամ։ Էնթոնի Մոուբրեյի հրաժարականից և Պոլ Ռոբինսոնի վաճառքից հետո Չեխը դարձավ կարևոր ֆուտբոլիստ այդ ակումբում, որն այդ ժամանակ սկսեց մարզել Ռոբերտո Դի Մատեոն։ Իր առաջին գոլը Վեստ Բրոմվիչում Չեխը խփեց 2009 թ. սեպտեմբերի 12-ին «Պլիմուտ Արգայլ» թիմի դեմ խաղում. նա այդ խաղում ձևակերպեց դուբլ։ 2011 թ. մայիսին Չեխը հրաժեշտ տվեց ակումբին, իսկ 2011 թ. օգոստոսի 31-ին տեղափոխվեց «Տրաբզոնսպոր»։


== Հավաքականի կազմում ==
Չեխի մեկնարկային խաղը Սլովակիայի ազգային հավաքականում եղել է 2004 թ. հուլիսի 9-ին Ճապոնիայի ազգային հավաքականի հետ անցկացրած ընկերական խաղում։ 2008 թ. Եվրոպայի առաջնության ժամանակ կանոնավոր կերպով դուրս է եկել խաղադաշտ։ Սլովակիայի ազգային հավաքականի կազմում Չեխն անցկացրել է 47 խաղ, դարձել 5 գոլի հեղինակ։


== Հեղինակած գոլերը ազգային հավաքականի կազմում ==


== Նվաճումներ ==
• Սլովակիայի չեմպիոն - 2000/01 ("Ինտեր")
• Սլովակիայի գավաթակիր - 2000/01 ("Ինտեր")
• Չեխիայի չեմպիոն - 2004/05 ("Սպարտա")
• Պորտուգալիայի չեմպիոն - 2005/06 և 2006/07 ("Պորտու")
• Պորտուգալիայի գավաթակիր - 2005/06 ("Պորտու")
• Պորտուգալիայի սուպեր գավաթակիր - 2005/06 ("Պորտու")


== Հղումներ ==
Մարեկ Չեխի մասին soccerbase.com կայքում
Մարեկ Չեխի մասին wba.co.uk կայքում Archived 2013-11-02 at the Wayback Machine.
Մալի Օկորսկ

Մալի Օկորսկ (ուկրաիներեն՝ Малий Окорськ), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Մալի Օկորսկ գյուղում բնակվում էր 100 մարդ։ Բնակավայրը զբաղեցնում է 34 կմ² տարածք։ Բնակչության խտությունը կազմում էր 2,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյուլեք

Գյուլեք, գյուղ Արևմտյան Հայաստանում, Կիլիկիայի Ադանայի նահանգի Ադանայի գավառում։ Գտնվում էր Գուգլակի լեռնանցքի մոտակայքում, Մենևեշե գետի աջ ափին։ Մոտակայքում եղած բերդի պատճառով նաև կոչվել է Կալեքյոյ։
Գյուղն իր մեջ ընդգրկում էր Չուքուր բաղի այգեվետ գյուղակը և Կալեքյոյը։


== Բնակչություն ==
Ուներ հայ, հույն և թուրք բնակցություն։ XIX դարի երկրորդ կեսին ուներ 100 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մաժիեթի

Մաժիեթի (վրաց.՝ მაჟიეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Օնից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ։


== Ծանոթագրություններ ==
Raise Your Glass

«Raise Your Glass», ամերիկացի երգչուհի P!nk-ի երգը նրա հիթերի Greatest Hits… So Far!!! հավաքածուից։ Սինգլը դարձել է P!nk-ի երկրորդ սինգլը, որը հասել է Billboard Hot 100 հիթ-շքերթի առաջին հորիզոնականին (P!nk-ի առաջին սինգլը եղել է «So What»).


== Երգի մասին ==
Հոկտեմբերի 1-ին «Raise Your Glass»-ը հայտարարվել է Փինկի նոր հավաքածուի գլխավոր հիթ։ Փինկը անվանում է երգը բոլոր նրանց հիմնը, ով իրեն զգում է լքված բազմության կողմից։ «Raise Your Glass» սինգլը դարձել է երեք երգերից մեկը, գրված Greatest Hits… So Far!!!-ի համար։


== Ձայնագրման մասնակիցներ ==
Pink, Max Martin, Shellback — Երգի հեղինակներ
Max Martin, Shellback — Պրոդյուսերներ
Max Martin — ստեղնաշարային
Shellback — հարվածային, կիթառ, բաս-կիթառ
Pink, Carey Hart, Max Martin, Shellback — Բեկ-վոկալ


== Հիթ-շքերթներ և հավաստագրեր ==


== Ծանոթագրություններ ==